# Cornualla

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Iste articlo ye sobre **Cornualla** en Gran Bretanya. Ta atros usos se veiga Cornualla (desambigación)*

|  |
| --- |
| **CornuallaKernow* |
| **Condaus d'Anglaterra** |
|

|  |
| --- |
|  |
| Bandera |

 |
| **Entidat**  • **Estato**  • **País constituyent**  • **Rechión** | Condaus  Reino Uniu  Anglaterra Sud-este d'Anglaterra |
| **Capital**  | Truru  |
| **Superficie**  • **Total** |  3 563 km² |
| **Población**  • **Total** (2020) |  568 210 hab.  |
|  O condau de Cornualla en Anglaterra |

**Cornualla** (en cornuallés: *Kernow*, en anglés: *Cornwall*) ye un país celta situato a o sud-ueste de Gran Bretanya, en a peninsula d'o mesmo nombre (no s'ha de confundir con a *Cornualla* de Bretanya). Conta con bels 513 527 habitants. A capital ye Truru, pero d'antis mas yera Bosvenegh. Actualment ye integrato en a rechión d'o Sud-ueste d'Anglaterra. D'antis mas se dividiba en 12 *boroughs*, 8 districtos urbans y 10 districtos rurals. Dende a nueva división territorial en Gran Bretanya en 1975, se divide en siet districtos.

As prencipals ciudaz son os centros de Sen Ostell Fowydh y Kammbronn-Rysrudh, pero as villas tradicionals son: Pennsans, Hellys, Lannstefan, Aberfala, Lyskerrys, Newquay, Pennrynn, Porthia, Fowydh, Saltash y Lostwydhyel.

## Toponimia

"Penzance welcomes you; Pennsans a'gas dynergh"
Boscawen-Un
O toponimo *Cornwall* provién d'a radiz chermanica *walha*, que ye como os saxons y atros pueblos chermanicos denominaban a los celtas, a os romanos y a los pueblos latinos, d'astí atros etnonimos como valons, galeses y vlacos. *Corn* puet referir-se a lo pueblo britán d'os *cornovi* d'o centro d'a isla de Bretanya. D'estar cierta esta hipotesi os *cornovi* s'habrían refuchiato en esta peninsula d'o sud-ueste.

En fuents navarras y aragonesas o exotoponimo ye *Cornualla* y variants pareixitas, que podemos veyer en o "Libro de las Cheneracions" (libro relacionato con o "Liber Regum" y escrito en romanz navarro) y en a "Cronica de los Conquiridors" (compilación historica de Chuan Ferrández d'Heredia escrita en un lenguache basato en l'aragonés d'as comunidaz aragonesas).

Et casó la filla mayor con el duc de **Cornualla**; et casó la otra filla con el rey de Escoçia; et pensó no de la menor
Estonz fo Estant rey de Escoçia, primero fo rey de Londres; Rudorfo rey de Galias; et Liontech fo rey en **Cornualla**.
Et a Corineu fue dada cierta part dela tierra. La cual clamo por su nombre **Cornuallia** o Corinea alsu pueblo clamo corineses et como Corineu sobre todos cuantos eran uenidos aqui pudies auer la election delas prouincias mas amo aquella region que yes dicha **Cornuallia** / o / **Cornubia** por tal que yes en el cuerno de Bretanya o por corrupcion del sobre dicho nombre corineu cual trobaua grant plazer de combaterse con los gigantes.
## Referencias

## Vinclos externos

* Se veigan as imáchens de Commons sobre **Cornwall**.

|  |  |
| --- | --- |
| Condaus d'Anglaterra |  |
| Bedfordshire | Berkshire | Bristón | Buckinghamshire | Cambridgeshire | Cheshire | Ciudat de Londres | Cornualla | Cumbria | Derbyshire | Devon | Dorset | Durham | Essex | Gloucestershire | Gran Londres | Gran Manchester | Hampshire | Herefordshire | Hertfordshire | Isla de Wight | Kent | Lancashire | Leicestershire | Lincolnshire | Merseyside | Midlands de l'Ueste | Norfolk | Northamptonshire | Northumberland | Nottinghamshire | Oxfordshire | Rutland | Staffordshire | Shropshire | Somerset | Suffolk | Surrey | Sussex de l'Este | Sussex de l'Ueste | Tyne y Wear | Warwickshire | Wiltshire | Worcestershire | Yorkshire d'o Norte | Yorkshire de l'Este | Yorkshire d'o Sud | Yorkshire de l'Ueste |